EkBass/fiwiki-20250220-pages-articles huggingface dataset:
Alankomaiden kuningaskunta

Alankomaiden kuningaskunta (holl. Koninkrijk der Nederlanden) on Länsi- Euroopassa sijaitsevista Alankomaista sekä Karibialla sijaitsevista Arubasta, Curaçaosta ja Sint Maartenista koostuva valtioliitto. Aruballa, Curaçaolla ja Sint Maartenilla on äänioikeus koko kuningaskuntaa koskevissa asioissa. Kuningaskunnan nykyinen muoto astui voimaan 28. lokakuuta 1954. Tätä ennen vuodesta 1830 lähtien Alankomaiden kuningaskunta koostui Alankomaista ja sen siirtomaista. Suriname kuului kuningaskuntaan ennen itsenäistymistään vuonna 1975. ==Historia== Ennen vuoden 1954 valtioasetusta Suriname, Curaçao, Länsi- Uusi-Guinea sekä muut alusmaat olivat Alankomaiden merentakaisia siirtomaita. Tämän jälkeen siirtomaasuhde purettiin ja Surinamen, Curaçaon ja Alankomaiden- Uusi-Guinean ja alusmaiden tästä lähtien Alankomaiden Antillien asema muuttui kuningaskunnan maaksi, ja ne saivat itse päättää sisäisistä asioistaan. Vuonna 1962 Alankomaiden-Uusi-Guinea liitettiin Indonesiaan osana Länsi-Uusi-Guineaa ja vuonna 1975 Suriname irtautui kuningaskunnasta ja itsenäistyi. Vuonna 1986 Aruba irtautui Alankomaiden Antilleista ja muodosti oman autonomisen alueensa kuningaskunnan sisällä. Vuonna 2010 Alankomaiden Antillit jaettiin Arubaan, Curaçaoon, Sint Maarteniin ja kolmeen erityisasemassa olevaan kuntaan. ==Perustuslaki== Alankomaiden perustuslaki koskee Euroopassa sijaitsevia Alankomaita sekä kuningaskuntaa kokonaisuutena. Aruballa, Curaçaolla ja Sint Maartenilla on omat perustuslakinsa, hallintonsa ja parlamenttinsa. Yhdessä kuningaskunnan Euroopassa sijaitsevan alueen ja Karibialla sijaitsevien kolmen erityiskunnan kanssa ne muodostavat täysivaltaisen valtion. ==Maat== Maa Pääkaupunki Asema Väkiluku (2018) Pinta-ala (km²) Asukastiheys (km² kohden) Rahayksikkö Muuta Amsterdam yhtenäis- eli unitaarivaltio 17 151 228 41 543 410 euro (erityisasemassa olevissa kunnissa Yhdysvaltain dollari) Alankomaihin kuuluu erityisasemassa olevat kunnat: Bonaire, Saba ja Sint Eustatius. Oranjestad yhtenäis- eli unitaarivaltio 116 576 180 648 Aruban floriini (sidottu Yhdysvaltain dollariin kurssilla 1,79 floriinia) Willemstad yhtenäis- eli unitaarivaltio 150 241 444 338 Alankomaiden Antillien guldeni Philipsburg yhtenäis- eli unitaarivaltio 42 677 34 1 255 Alankomaiden Antillien guldeni == Euroopan unioni == Alankomaiden kuningaskunta on Euroopan unionin jäsen. Kuitenkaan Arubaa, Curaçaoa ja Sint Maartenia ei lasketa kuuluvaksi Euroopan unioniin, vaan niillä on merentakaisten alueiden asema. Kuningaskunnan kansalaisuutta ei kuitenkaan jaotella sen osien kesken, joten myös näiden alueiden kansalaiset ovat EU-kansalaisia. == Lähteet == == Aiheesta muualla == Kuningaskunta
James Tucker

James Tucker on yhdysvaltalainen animaattori ja televisiotuottaja. Hän on ollut mukana tekemässä muun muassa Justice League ja Legion of Super Heroes animaatioita. Tucker voitti Daytime Emmyn vuonna 2001. ==Ura== Tuckerin ensimmäinen sarja, jossa hän toimi hahmojen suunnittelijana ja storyboardien tekijänä oli Teräsmies-animaatio vuonna 1996. Hän oli myös tekemässä storyboardeja The New Batman Adventures sarjaan. Myöhemmin Tucker pääsi ohjaamaan muutaman jakson Batman of the Future animaatiossa vuosien 2000–2001 aikana. Seuraavaksi hän oli tuottamassa muun muassa Bruce Timmin ja Glen Murakamin kanssa Justice League -animaatiota, jossa Tucker oli myös suunnittelemassa hahmoja. Pitkään muun muassa Bruce Timmin kanssa yhteistyössä ollut Tucker sai tilaisuuden luoda omanlaisia sarjoja, joista ensimmäinen oli vuosien 2006–2008 aikana esitetty Legion of Super Heroes, joka perustuu DC Comicsin sarjakuvan ryhmään Superlegioona. Sarjan jälkeen hän oli luomassa uutta Batman sarjaa Batman: The Brave and the Bold, joka on Tuckerin kolmas Batman piirretty ja viides jossa Batman on ollut mukana. == Filmografia == === Televisiosarjat === * Tiny Toons (1992) – hahmojen suunnittelija * Animaaniset (1993–1994) – hahmojen suunnittelija * Teräsmies (1996–2000) – hahmojen suunnittelija * The New Batman Adventures (1997–1998) – storyboard * Äly ja Väläys (1998) – storyboard * Batman of the Future (2000–2001) – ohjaaja * Static Shock (2000–2001) – ohjaaja * Justice League (2001–2004) – tuottaja, hahmojen suunnittelija * Justice League Unlimited (2004) – storyboard, tuottaja * Teen Titans (2005) – storyboard * Legion of Super Heroes (2006–2008) – tuottaja, ohjaaja * Batman – pelottomat (2008–2011) – tuottaja ==Aiheesta muualla== * Luokka:Yhdysvaltalaiset animaattorit Luokka:Yhdysvaltalaiset televisiotuottajat Luokka:DC-animaatioiden tekijät Luokka:Syntymävuosi puuttuu Luokka:Elävät henkilöt
Super Troopers

Super Troopers on vuonna 2001 tehty komediaelokuva. Elokuvan on ohjannut Jay Chandrasekhar. Elokuva kertoo maantiepoliisijoukkiosta nimeltä "Super Troopers". Mutta pian he saavatkin tietää että maantiepoliisi toiminta ollaan lakkauttamassa. Epätoivoon vaipuneina he saavat tietää että lähistöltä on löytynyt nuoren naisen ruumis. Pian tämän jälkeen Super Troopersit tekevät suuren huumelöydön ja tutkiessaan juttua he huomaavat että murhalla ja huumelöydöllä onkin jotain yhteistä. == Näyttelijät == Luokka:Vuoden 2001 yhdysvaltalaiset elokuvat Luokka:Yhdysvaltalaiset komediaelokuvat
Nikolo Kotzev

Nikolo Kotzev (, s. 1961 Pazardjik, Bulgaria) on bulgarialainen kitaristi, joka on soittanut Björn Lodinin Baltimooressa sekä Brazen Abbotissa. Kotzev on myös tuottanut ja miksannut muiden artistien, kuten Saxonin, Molly Hatchetin, Rose Tattoon sekä Messiah's Kissin albumeja. Viiden vanhana Kotzev aloitti viulun soittamisen, mutta kiinnostui teini-iässä rockmusiikista ja aloitti kitaran soittamisen. Kotzev työskenteli sessiomuusikkona ja soitti bulgarialaisessa coveryhtyeessä, joka kiersi ympäri Eurooppaa 1980-luvun lopulla. Nikolo muutti Maarianhaminaan 1989 ja liittyi Björn Lodinin yhtyeeseen Baltimooreen, jonka kanssa hän levytti kaksi albumia Double Density (1992) sekä Thought for Food (1994). Lodiniin hän oli tutustunut coveryhtyeensä kiertueella 1980-luvun loppupuolella. Kotzev lähti Baltimooresta 1994 ja aloitti sooloprojektinsa Brazen Abbotin, joka levytti kolme albumia ennen kuin hän aloitti rockooppera Nostradamuksen työstämisen. Nostradamus julkaistiin 2001, minkä jälkeen Kotzev kokosi Brazen Abbotin uudelleen. Luokka:Bulgarialaiset kitaristit Luokka:Vuonna 1961 syntyneet Luokka:Elävät henkilöt
Cécilia Attias

Cécilia María Sara Isabel Attias (o.s. Ciganer-Albéniz, entinen Martin ja Sarkozy; s. 12. marraskuuta 1957 Boulogne-Billancourt) on Ranskan presidentin Nicolas Sarkozyn entinen puoliso. Hän on espanjalaisen säveltäjän Isaac Albénizin jälkeläinen. Cecilian isä André (Aron) Ciganer syntyi Bălţissa Bessarabiassa vuonna 1898 venäjänjuutalaiseen sukuun. André Ciganer muutti Ranskaan ennen ensimmäistä maailmansotaa 13-vuotiaana ja toimi Pariisissa turkisalalla . André nai vuonna 1937 espanjalais-belgialaisen Diane Albéniz de Swertin, joka oli Real Madridin pelaajanakin toimineen espanjalaisen diplomaatin Alfonso Albéniz Jordanan tytär. Cécilian isoisoisä oli espanjalainen säveltäjä Isaac Albéniz.Buck, Joan Juliet, "Political Heartache", Vogue, December 2007, page 180 Cécilia ja Nicolas Sarkozy avioituivat 23. lokakuuta 1996. Parilla on 28. huhtikuuta 1997 syntynyt poika Louis. Cécilia Sarkozylla oli suhde marokonjuutalaisen liikemiehen Richard Attiasin kanssa vuonna 2005, samoihin aikoihin kun Nicolas Sarkozy tapaili Le Figaron toimittaja Anne Fuldaa.Iltalehti 8.5.2007: Salaperäinen rouva Sarkozy "Pariskunnan suhde ajautui kriisiin jo kerran aikaisemmin kaksi vuotta sitten, jolloin Cécilia Sarkozy muutti New Yorkiin ja jätti miehensä juuri, kun tästä leivottiin sisäministeriä. Myöhemmin paljastui, että rouvan lähdön syy oli toinen mies, New Yorkissa asuva marokkolaissyntyinen yritysjohtaja Richard Attias. Vaimon lähdettyä toisen matkaan Nicolas Sarkozya puolestaan lohdutti Le figaro -sanomalehden toimittaja Anne Fulda. Sarkozy otti Fuldan mukaansa jopa joululomalleen Mauritiukselle." Cécilia Sarkozy ei juuri viihtynyt julkisuudessa aviomiehensä rinnalla.Iltalehti 7.5.2007 Hän sai Nicolas Sarkozyn noustessa presidentiksi valtion luottokortin, jonka luovutti pois kahden ostoksen jälkeen siitä koituneen metelin vuoksi. Cécilia Sarkozy vieraili heinäkuussa 2007 Libyassa tapaamassa eversti Muammar Gaddafia vetoamassa kuolemaan tuomittujen bulgarialaisten sairaanhoitajien puolesta. Nicolas ja Cécilia Sarkozy ilmoittivat lokakuussa 2007 eroavansa. Cecilia avioitui 23. maaliskuuta 2008 Richard Attiaksen kanssa New Yorkin Rockefeller Centerissä. == Lähteet == Luokka:Ranskan presidenttien puolisot Luokka:Vuonna 1957 syntyneet Luokka:Elävät henkilöt
Luettelo Murmanskin alueen joista

Tässä luettelossa on luetteloitu Murmanskin alueen tärkeimpiä jokia. Joet on ryhmitelty laskupaikan mukaan: Barentsinmereen, Vienanmereen ja Pohjanlahteen laskeviin. Mahdolliset sivujoet on lueteltu kyseisen joen alakohtina. ==Barentsinmereen laskevia jokia== *Paatsjoki (rajajoki Norjan ja Suomen rajalla) **Nautsijoki **Kornettijoki **Laukkujoki **Kolosjoki **Thuonnjokk *Vuoremijoki (rajajoki Norjan rajalla) *Petsamonjoki **Lammasjoki **Puskajoki **Naamajoki **Näsykkäjoki *Vaalesjoki eli Valasjoki *Läntinen Litsa *Uurajoki eli Orjajoki (Oorjok) *Tuulomajoki **Luttojoki ***Akkajoki **Nuorttijoki ***Kaikim ***Jaurujoki ****Anterinjoki *Kuolajoki **Kitsa **Medveževja *Zarubiha *Klimkovka *Teriberka *Voronjajoki eli Koordjok **Tsudsjok **Virma *Pohjoinen Petrajoki eli Olenkajoki *Harlovka *Itäinen Litsa *Varzima *Jokanga (Jokhankha) eli Iokanga **Lyljok **Suhaja **Rova *Lubovska *Ponoi (Pyönne) **Atserjok **Purjatsjok **Lebjažja **Losinga **Kukša *Puulonkijoki eli Pulonga ==Vienanmereen laskevia jokia== *Sapainjoki *Nuolijoki *Kitsa **Julitsa *Varsuga eli Varsukka tai Varsuka **Paanajoki **Juzija **Serga *Olenitsa eli Eteläinen Petrajoki *Umba (Umpjok) **Välijoki **MunaRussian Federation, Murmansk Oblast. Topographical map 1:200,000 [map], 1992 edition. Kartan verkkoversio Viitattu 30.12.2009 **Kana *Porjajoki *Kolvitsa *Nivajoki *Kannanjoki **Ripinäjoki *Koutajoki **Tuntsajoki ***Kutsajoki ****Vuosnajoki ***Vaatsimenjoki *Vermanjoki ==Pohjanlahteen laskevan Kemijoen vesistön latvajokia== * Tenniöjoki **Kuolajoki ***Sallajoki **Nurmijoki ==Lähteet== * === Viitteet === * Murmanskin alue
Danielle Mitterrand

Danielle Emilienne Isabelle Mitterrand (o.s. Gouze; 29. lokakuuta 1924 Verdun, Ranska – 22. marraskuuta 2011 Pariisi, RanskaBBC, viitattu 22.11.2011) oli Ranskan presidentin François Mitterrandin puoliso. Hän oli perustamansa France Libertés Fondation Danielle Mitterrand -säätiön puheenjohtaja. Järjestön keskeisiä tehtäviä on puhtaan juomaveden saaminen kehitysmaihin. Mitterrandit tutustuivat toisen maailmansodan aikana vastarintaliikkeessä. He avioituivat vuonna 1944.Sole Lahtinen: Presidentin vaimo taisteli loppuun asti. Kuolleet, Helsingin Sanomat 23.11.2011, sivu C 7. Artikkelin verkkoversio Mitterrand oli aiemmista presidentinpuolisoista poiketen julkisuudessa myös aktiivisena poliittistena vaikuttajana. Hän muun muassa tuki Fidel Castron hallitusta ja vastusti Euroopan unionin laajentumista Turkkiin. Hän vastusti Etelä-Afrikan apartheid-politiikkaa, ja hänen järjestönsä sai YK:ssa neuvoa-antavan aseman. Mitterrandilla on kolme poikaa, lapsena kuollut Pascal, Jean-Christophe ja Gilbert. Hänen vanhempi sisarensa oli elokuvatuottaja Christine Gouze-Rénal (1914–2002). ==Lähteet== Luokka:Ranskan presidenttien puolisot Luokka:Vuonna 1924 syntyneet Luokka:Vuonna 2011 kuolleet
White Chicks

White Chicks – agentit minimekoissa on vuonna 2004 tehty komediaelokuva. Elokuvan on ohjannut Keenen Ivory Wayans. Elokuva kertoo kahdesta mustasta FBI-agentista, jotka saavat tehtäväkseen suojella kahta perijätärtä. Mutta kaverukset eivät ihan odottanetkaan tällaista tehtävää, heidät naamioidaan suojeltaviksi tytöiksi. Kevinillä ja Marcuksella on tottumista korkokenkiin ja seurapiirijuhliin. == Näyttelijät == Luokka:Vuoden 2004 yhdysvaltalaiset elokuvat Luokka:Yhdysvaltalaiset komediaelokuvat Luokka:Keenen Ivory Wayansin ohjaamat elokuvat
40 v. ja neitsyt

40 v. ja neitsyt () on vuonna 2005 ensi-iltansa saanut komediaelokuva, jonka on ohjannut Judd Apatow. == Juoni == Andy Stitzer on 40-vuotias, joka on mielestään tyytyväinen tähänastiseen elämäänsä. Hänellä on hyvä työpaikka kodinkoneliikkeessä ja hänellä on suuri kokoelma sarjakuvia ja toimintafiguureja. Mutta jokin Andyn elämässä vaivaa hänen ystäviään, Andy on edelleen neitsyt. Andy ei pidä sitä kummoisena asiana, mutta ystävät kylläkin. He päättävät auttaa Andyä tässä asiassa mutta mikään ei näytä onnistuvan. Mutta silloin Andy tapaa Trishin ja ystävät innostuvat Andyn uudesta mahdollisuudesta, kunnes kuulevat parin erikoisjärjestelystä. == Näyttelijät == == Lähteet == Luokka:Yhdysvaltalaiset komediaelokuvat Luokka:Vuoden 2005 yhdysvaltalaiset elokuvat Luokka:Judd Apatow’n ohjaamat elokuvat Luokka:Judd Apatow'n käsikirjoittamat elokuvat Luokka:Seksikomediat
Luis Ocaña

Luis Ocaña (9. kesäkuuta 1945 – 19. toukokuuta 1994) oli espanjalainen maantiepyöräilijä. Hän voitti Espanjan ympäriajon 1970 ja Ranskan ympäriajon 1973. Ocaña syntyi Cuencan maakunnassa. Hän teki itsemurhan Ranskassa kärsittyään hepatiitti C -tartunnasta ja rahahuolista. == Aiheesta muualla == *Merckx, maahan! Luis Ocañan raivo sivustolla Velofilo.fr – Tour de Francen tiimoilta (19.5.2016). Luokka:Espanjalaiset maantiepyöräilijät Luokka:Ranskan ympäriajon voittajat Luokka:Itsemurhan tehneet Luokka:Vuonna 1945 syntyneet Luokka:Vuonna 1994 kuolleet
16 Blocks

16 Blocks on vuonna 2006 tehty elokuva, joka on päivitysversio Clint Eastwoodin vuoden 1977 elokuvalle Luotikuja. Elokuvan on ohjannut Richard Donner. Elokuva kertoo newyorkilaispoliisista nimeltä Jack Mosley. Alkoholisoitunut, työhönsä ja elämäänsä kyllästynyt Jack saa tehtäväkseen viedä pikkurikollisen, Eddien, 16 korttelin matkan oikeustalolle todistamaan tärkeässä jutussa. Matkaan tulee mutkia kun Jackin korruptoituneet kollegat yrittävät estää kaksikon perillepääsyn, sillä Eddien todistus paljastaisi heidän rikolliset sivutoimensa julkisuuteen. Jack ja Eddie saavat taistella henkensä edestä. == Rooleissa == Luokka:Vuoden 2006 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset jännityselokuvat Luokka:Richard Donnerin ohjaamat elokuvat
Michael Schenker

Michael Schenker (s. 10. tammikuuta 1955 Sarstedt, Länsi-Saksa) on saksalainen hard rock/heavy metal -kitaristi. Schenker on UFOn ja Scorpionsin entinen jäsen, sekä Michael Schenker Group -yhtyeen perustajajäsen ja keulakuva. Schenker on ollut esikuvana useille tunnetuille kitaristeille, ja hänen vaikutusta rockmusiikkiin pidetään merkittävänä. Hänen tunnetuimpia sävellyksiään ovat mm. Into the Arena, Doctor Doctor ja Rock Will Never Die. Hän on myös Scorpions-yhtyeen toisen kitaristin Rudolf Schenkerin nuorempi veli. == Lähteet == == Aiheesta muualla == * http://www.michaelschenkerhimself.com/ * Luokka:Rockmuusikot Luokka:Saksalaiset kitaristit Luokka:Scorpionsin jäsenet Luokka:Vuonna 1955 syntyneet Luokka:Elävät henkilöt
Maarianvaaran kesäteatteri

Maarianvaaran kesäteatteri on Kaavin Maarianvaarassa toimiva ammattilaisteatteri, jonka taustayhteisö on Maarianvaaran nuorisoseura ry. Maarianvaaran kesäteatteri esiintyy pääasiassa Itä-Suomessa, mutta tekee kiertueteatteria ympäri Suomea. Kiertue painottuu kesäaikaan, mutta ajoittain kesäteatteri on liikkeessä myös muina vuodenaikoina. Kesäteatterin tuottaja ja Maarianvaaran nuorisoseuran puheenjohtaja on Henry Räsänen. Hänen omaan ohjelmistoonsa kuuluu muun muassa monologeja. Muita keskeisiä hahmoja ovat pieksämäkeläinen ohjaaja-dramaturgi Juhani Joensuu sekä taiteilija Erkki Räsänen. == Historiaa == Maarianvaaran kylällä on ollut teatteritoimintaa 1900-luvun alusta lähtien. Aluksi teatteritoiminnan ytimenä olivat pienoisnäytelmät sekä iltamat. Uutta intoa toimintaan toi 1930 valmistunut nuorisoseuran talo. Talolla on koko sen historiansa ajan ollut vilkasta toimintaa. Omien teatterintekijöiden ohella talolla ovat esiintyneet lukuisat vierailevat esiintyjät ja ryhmät. Kesäteatteritoiminta Maarianvaarassa aloitettiin 1980-luvulla. Erityisesti tuolta ajalta on jäänyt mieleen koko kylän voiman ponnistuksena syntynyt vuonna 1985 ja 1986 esitetty Aleksis Kiven Nummisuutarit. Kesäteatterin ohjaajana toimi 1980-luvulla Väinö Parviainen. Kesäteatteritoiminta hiipui 1980-luvun lopussa, mutta 1990-luvun alussa se virisi uudestaan. Ohjaajaksi Maarianvaaraan saapui tuolloin Juhani Joensuu. Vähitellen Maarianvaaran Kesäteatterin tavaramerkiksi muotoutui vanhojen suomalaisten näytelmien pukeminen uuteen, hieman kokeilevaan kuosiin. == Ohjelmistoa == * Meidän herramme muurahaisia, 2022 * Hei, me tulemme taas!, 2021 * Ei esitystä, 2020 * Rakas Lurjus, 2019 * Kätkäläinen, 2018 * Siunattu hulluus, 2017 * Aatamin puvussa ja vähän Eevankin, 2016 * Rakkaat Hölmöläiset, 2015 * Kilpakosijat, 2014 * Kun lesket lempivät, 2013 * Putkinotko, 2012 * Rautatie, 2011 * Tulitikkuja lainaamassa, 2010 * Nummisuutarit, 2009 * Tukkijoella, 2008 * Seitsemän veljestä, 2006–2007 * Vanhan ajan iltamat, 2002–2005 * Iloiset kesäiltamat, 2003 * Kylä lähtee, 2004 * Metsäiltamat, 2005 * Näyttämönä koko kylä -kiertoajeluesitys Maarianvaarassa, 2005 * Kylä lähtee, Koillis-Savon Osuuspankin 100-vuotisjuhlanäytelmä, 2004 * Iloiset kesäiltamat, 2003 * Vanhan ajan iltamat, 2002 * Jeppe Niilonpoika, 2001 * Ulvova Mylläri, 2000 * Elmo, 1999 * Kihlaus, 1998–2005 * Aatamin puvussa ja vähän Eevankin, 1997 * Ruma Elsa, 1996 * Tohvelisankarin rouva, 1995 * 37 kysymystä, 1994 * Kas niin, Mauno, 1993 * Olenko minä tullut haaremiin, 1992 * Kaikenlaisia vieraita, 1991 * Nummisuutarit, 1985 ja 1986 == Lähteet == == Aiheesta muualla == *Maarianvaaran kesäteatteri Luokka:Kaavi Luokka:Suomen teatterit
Maarianvaara

Maarianvaara on kylä kahden maakunnan, Pohjois-Savon ja Pohjois-Karjalan rajamailla Kaavin kunnassa. Asukkaita kyläkeskustassa on noin 50. Asukasmäärä on lähes 150, jos mukaan lasketaan kylän lähialueet viiden kilometrin säteellä. ==Marjakylä== Marjat ovat Maarianvaarassa tärkeä elinkeino. Kylällä toimii kolme marjanviljelystilaa: Iivananpuron, Päivärinteen ja Kurolan marjatilat työllistävät kesäisin satoja kausityöläisiä. ==Kulttuurikylä== Kylällä toimii nuorisoseuran ylläpitämä Maarianvaaran kesäteatteri, joka harjoittaa harrastajapohjaista ja ammattimaista teatteritoimintaa. Nuorisoseuran yhteydessä toimii myös Ohjelmapaja, joka tekee ja myy teatteri-, musiikki- ym. ohjelmaa laajasti ympäri Suomea. Vuosina 2006 ja 2007 nuorisoseura toteutti Kulttuurikylä-hanketta yhteistyössä muiden maarianvaaralaisten yhdistysten, yritysten ja kyläkoulun kanssa. ==Seurantalo== Maarianvaaran seurantalo "Kisamäki" on listattu kaavilaisten kulttuuriympäristökohteiden joukkoon. Seurantalo on hirsirakenteinen ja luonnonkivisokkelille rakennettu talo. Seurantalon ulkoasua on luonnehdittu yksinkertaiseksi ja selkeäksi. Se on säilyttänyt alkuperäisen ilmeensä, mm. ikkunat ja ovet. Seurantalon kuistien katoksia on muotoiltu persoonallisesti. Maarianvaaran seurantalo rakennettiin alkujaan lainajyvästön ja nuorisoseuran yhteiseksi tilaksi. Rakennuksen tontin lahjoitti Enso-Gutzeit Oy. Lainajyvästön toiminta loppui vuonna 1960. Siitä lähtien talo on ollut Maarianvaaran nuorisoseuran käytössä. ==Koulu== Kaavin kunta lakkautti Maarianvaaran koulun vuonna 2012. Koulu sijaitsi Tuppurilanmäellä noin 1,5 kilometriä kylän keskustasta kirkonkylälle päin. ==Hiihtokeskus== Maarianvaarassa on Maarianrinteet-niminen hiihtokeskus. Kahdeksan laskettelurinteen lisäksi alueelta löytyy hiihtolatuja ja moottorikelkkareittejä. Kaavin kunta päätti elokuussa 2008 myydä rinnealueen lappeenrantalaiselle Ewsan Oy:lle. == Lähteet == ==Kirjallisuutta== * ==Aiheesta muualla== *Laskettelukeskuksen sivut Luokka:Kaavin kylät Luokka:Suomen talviurheilukeskukset
Adventure

Adventure tarkoittaa muun muassa seuraavia: *Adventure Game Studio, pelinkehitysohjelmisto *The Adventure Company, DreamCatcher Interactiven omistama *Adventure, yhdysvaltalaisen Television-yhtyeen musiikkialbumi vuodelta 1978 *Adventure, ranskalaisen DJ/tuottaja Madeonin musiikkialbumi vuodelta 2015 *Colossal Cave Adventure, yleensä vain Adventure, vuonna 1975 kehitetty tietokonepeli, joka antoi nimen seikkailupeleille *Adventure, vuonna 1979 Atari 2600:lle julkaistu videopeli ;Britannian kuninkaallinen laivasto *Adventure-luokka (risteilijä),tiedusteluristeilijäluokka * HMS Adventure (1594), 26-tykkinen galeoni * HMS Adventure (1646), 32-tykkinen alus * HMS Adventure (1709), 40-tykkinen viidennen luokan alus * HMS Adventure (1741), 44-tykkinen viidennen luokan alus * HMS Adventure (1763), 6-tykkinen kutteri * HMS Adventure (1771), tutkimusalus * HMS Adventure (1784), 44-tykkinen viidennen luokan alus * HMS Adventure (1821), Aid-luokan 10-tykkinen varastolaiva * HMS Adventure (1857) rautainen varastolaiva * HMS Adventure (1891), jokitykkivene * HMS Adventure (1904), Adventure-luokan tiedusteluristeilijä * HMS Adventure (M23), miinalaiva
Walentin Chorell

Walentin Chorell [korell] (e. Sundqvist; 8. huhtikuuta 1912 Turku – 18. marraskuuta 1983 Helsinki) oli suomenruotsalainen kirjailija, näytelmäkirjailija ja elokuvakäsikirjoittaja. Walentin Chorellin äiti oli 22-vuotias leski Elisabet Sundqvist. Walentin kasvoi äitinsä kanssa, kunnes tämä avioitui vuonna 1918 hovimestari Karl A. Chorellin kanssa ja isäpuoli adoptoi pojan. Chorell suoritti ylioppilastutkinnon vuonna 1931 ja valmistui Helsingin yliopistosta filosofian maisteriksi vuonna 1934. Hänen kirjallinen uransa alkoi vuonna 1941, jolloin hän julkaisi runoteoksen Vinet och lägeln. Lyriikka ei häntä kuitenkaan sen suuremmin innostanut, joten hän siirtyi hyvin nopeasti kirjoittamaan romaaneja, näytelmiä ja kuunnelmia. Läpimurtonsa Chorell teki näytelmällä Fabian öppnar portarna (1941). Psykologinen kerronta, jonka keskiössä on viettiensä vallassa toimiva ihminen, muodostui keskeiseksi teemaksi Chorellin tuotannossa. Tämä näkyi myös monissa elokuvasovituksissa, joita hänen romaaneistaan tehtiin, kuten William Markuksen ohjaamassa Miriamissa (1957). Chorell oli yksi T. J. Särkän johtaman Suomen Filmiteollisuuden filmatuimpia kirjailijoita. Markuksen ohella hänen romaanejaan ja näytelmiään sovitti elokuviksi muun muassa Jack Witikka (Mä oksalla ylimmällä, 1953; Nukkekauppias ja kaunis Lilith, 1955; Äidittömät, 1958). Chorell osallistui usein myös itse teostensa pohjalta tehtyjen elokuvien käsikirjoitustyöhön. Lisäksi hän toimi yhtenä Matti Kassilan film- noir-vaikutteisen jännityselokuvan Varsovan laulu (1953) kolmesta käsikirjoittajasta (yhdessä Kassilan ja Juha Nevalaisen kanssa. Ruotsissa Chorellin tekstien pohjalta ovat syntyneet elokuvat Hon kom som en vind (ohj. Erik Faustman, 1952) ja Kissat (Kattorna, ohj. Henning Carlsen, 1965). 1960- ja 1970-luvun poliittisesti kärjistyneessä ilmapiirissä Chorell jäi hiukan sivuun, koska hänen teoksiaan ei pidetty riittävän yhteiskuntakriittisinä. Walentin Chorell palkittiin Pro Finlandia -kunniamerkillä vuonna 1955. Hän sai myös Kirjallisuuden valtionpalkinnon vuosina 1949, 1955 ja 1981. Chorell kirjoitti uransa aikana yli sata teosta. Hän sai professorin arvonimen vuonna 1973. Chorellin puoliso vuodesta 1940 oli opettaja Ethel o.s. Bremer (1915–2003), ja heille syntyi tytär Eva-Cecilia. Chorell on haudattu Hietaniemen hautausmaan Taiteilijainmäelle. Helsingin Pohjois-Haagassa on Walentin Chorellin tie.Kartta. Fonecta. == Lähteet == * * *Suomen kansallisfilmografia, osat 5 ja 6. *Svenska Litteratursällskapetin pienoiselämäkerta. *http://www.compuline.fi/ComDocs/Suomi/uushlp/html/fin-8jse.htm *Kaupunginsuunnittelulautakunnan esityslista. * Kaupunginvaltuuston päätös. === Viitteet === Luokka:Suomenruotsalaiset kirjailijat Luokka:Suomalaiset näytelmäkirjailijat Luokka:Suomalaiset elokuvakäsikirjoittajat Luokka:Suomalaiset professorin arvonimen saaneet Luokka:Pro Finlandia -palkitut Luokka:Vuonna 1912 syntyneet Luokka:Vuonna 1983 kuolleet
Gonagas Poker

Gonagas Poker oli kansainvälinen pokeria tarjoava peliyhtiö, joka toimi Boss Median pokeriverkossa. Gonagas.com:in pelivalikoimaan kuuluivat seuraavat pelit: *Texas Hold'em *Omaha High *Omaha High/low *7 card stud *5 card stud *5 card draw Normaalien käteis- ja turnauspelien lisäksi Gonagas tarjoaa myös satelliittiturnauksia mm. WSOP, WPT ja EPT liveturnauksiin. == Aiheesta muualla == *"Gonagas pokeroi saameksi" -ITviikko Luokka:Pokeri
Pekko Pesonen

Pekko Pesonen (s. 1976 Hämeenlinna) on suomalainen elokuva- ja televisiokäsikirjoittaja ja dramaturgi. Pesonen valmistui käsikirjoittajaksi Taideteollisen korkeakoulun elokuvataiteen osastolta vuonna 2002. Hän on käsikirjoittanut muun muassa elokuvat Lapsia ja aikuisia (2004) ja Tyttö sinä olet tähti (2005) ja Napapiirin sankarit (2010), josta hän sai vuoden 2011 parhaan käsikirjoituksen Jussin. Pesonen käsikirjoitti myös elokuvan jatko- osat Napapiirin sankarit 2 (2015) ja Napapiirin sankarit 3 (2017). Vuonna 2016 saivat ensi-iltansa hänen käsikirjoittamansa elokuvat Jättiläinen ja Onnenonkija. Vuonna 2008 Pesonen voitti parhaan draamakäsikirjoituksen Venla- palkinnon Veljet-minisarjan käsikirjoituksesta. Samana vuonna toinen Pesosen kirjoittama minisarja Sitoutumisen alkeet voitti parhaan fiktion KOURA- palkinnon. Elokuussa 2016 Pesoselle myönnettiin valtion viisivuotinen elokuva- alan taiteilija-apuraha. Pesonen toimi yhtenä käsikirjoittajana televisioelokuvassa Gourmet Club (2004). Hän on ollut mukana käsikirjoittamassa myös televisiosarjoja Käenpesä, Osasto 5, Sairaskertomuksia ja Pääroolissa. Lisäksi Pesonen on toiminut dramaturgina useissa televisio- ja elokuvatuotannoissa, sekä KOMteksti -käsikirjoitushautomossa. Pesonen on toiminut puheenjohtajana Käsikirjoittajien killassa, johon kuuluu yli 80 suomalaista elokuva- ja televisiokäsikirjoittajaa. Pesosen käsikirjoittamista käsittelevä blogi Courier New ilmestyi vuosina 2010–2011 Ylen Kohtaus -sivustolla. Hän jatkoi blogia Suomileffa-sivustolla vuosina 2012–2014. ==Tuotanto== ===Käsikirjoittajana=== * Gourmet Club (2004) * Lapsia ja aikuisia (2004) * Tyttö sinä olet tähti (2005) * Sitoutumisen alkeet (2008) * Veljet (2008) * Napapiirin sankarit (2010) * Maailmanparantaja (2011) * Napapiirin sankarit 2 (2015) * Jättiläinen (2016) * Onnenonkija (2016) * Napapiirin sankarit 3 (2017) * Peruna (2020) ===Dramaturgina=== * Viikko ennen vappua (2009) * Pussikaljaelokuva (2011) * Hulluna Saraan (2012) * Risto Räppääjä ja viileä Venla (2012) * Ei kiitos (2014) * Hymyjen maa (2015) ==Lähteet== ==Aiheesta muualla== * * * Luokka:Suomalaiset elokuvakäsikirjoittajat Luokka:Jussi-palkinnon saajat Luokka:Vuonna 1976 syntyneet Luokka:Elävät henkilöt Luokka:Taiteilijaprofessorit
Valokaarirele

Valokaarirele on suojarele, jota käytetään toteamaan valokaarivika sähköasemalla sijaitsevissa kojeistoissa. Valokaarireleen toiminta perustuu tyypillisesti valokaaressa syntyvän valon havaitsemiseen ja vika yleensä varmistetaan mittaamalla vikavirta samanaikaisesti. Valokaarioikosulun seuraukset pien- ja keskijännitekojeistoissa voivat olla vakavia. Valokaari voi tuhota arvokkaita laitteita ja aiheuttaa pitkäaikaisia ja kalliita seisokkeja. Lisäksi valokaari voi aiheuttaa vakavia vammoja henkilöstölle. ==Synty ja ehkäisy== Valokaari voi syntyä esimerkiksi eristysvian, laitteen virheellisen toiminnan, väärien väylä tai kaapeliliitosten, ylijännitteen, syöpymisen, likaantumisen, kosteuden, ferroresonanssin (mittamuuntajat) ja jopa sähköisen kuormituksen aiheuttaman vanhenemisen seurauksena. Useimmat näistä tekijöistä voidaan ehkäistä asianmukaisella huollolla. Varotoimenpiteistä huolimatta inhimilliset erehdykset voivat johtaa valokaarivikoihin. Jotta valokaaren vaikutukset saadaan minimoitua, on tärkeää että se huomataan mahdollisimman nopeasti. Valokaari, joka kestää 500 ms, voi aiheuttaa vakavia vaurioita laitteistolle. Alle 100 ms:n valokaaren aiheuttamat vahingot ovat usein vähäisempiä. Jos taas valokaari sammutetaan alle 35 ms:ssa, vahinko on miltei olematon. Tavallisimmin käytetty kiskostonsuojareleistys voi olla liian hidas varmistamaan valokaarivikojen eliminoimisen turvallisen ajan kuluessa. Esimerkiksi syötön katkaisijaa ohjaavan ylivirtareleen toiminta-aikaa voidaan joutua viivästyttämään satoja millisekunteja selektiivisyyden takia. Viive on vältettävissä käyttämällä oikein valittua valokaarisuojausta. Parhaimmilta valokaarireleiltä vikatilanteen havaitsemiseen menee pari kolme millisekuntia, johon katkaisijan toiminta-aika lisättynä, saadaan kokonaisaika suojauksen toiminnalle. Lisäksi valokaarisuojalla voidaan estää jälleenkytkennät kaapelitilassa tapahtuvien vikojen yhteydessä. Valokaarireleet, yleisen käsityksen mukaan, on suunniteltu ilmaeristeisten pien- ja keskijännitekojeistojen suojaukseen. Valokaarireleistyksessä on yleensä erilaisia yksiköitä toimintatarkoituksesta riippuen. Eri yksiköiden avulla voidaan käyttää useampia sensorikuituja ja/tai linssityyppisiä sensoreita ja ulottaa suojaus siten laajemmalle alueelle. Valokaarireleessä käytetään usein tavallisen releen laukaisukoskettimelle asetetut kriteerit täyttävää puolijohdetekniikkaan perustuvaa laukaisulähtöä. Tämä mahdollistaa suojaukselle erittäin nopean toiminnan. Luokka:Releet
Marko Leino

Marko Leino (s. 8. syyskuuta 1967 Hyvinkää) on suomalainen kirjailija ja elokuvakäsikirjoittaja. thumb|Marko Leino Helsingin kirjamessuilla 2013 Leino palkittiin ensimmäisestä novellikokoelmastaan Miehen tehtävä (1999) Kalevi Jäntin palkinnolla. Tämän jälkeen hän on kirjoittanut muun muassa romaaneja sekä elokuva- ja televisiosarjakäsikirjoituksia Solar Filmsille, Vertigolle ja Snapper Filmsille. Hän on laatinut käsikirjoitukset muun muassa elokuviin Minä ja Morrison (2002), Matti (2006), Joulutarina (2007) ja Kotirauha (2011). Viimeksi mainitut perustuvat Leinon omiin alkuperäisromaaneihin. Elokuvien lisäksi hän on käsikirjoittanut myös televisiosarjat Morsian (2008) ja Alamaailma (2010–2011). Leino palkittiin vuonna 2010 Vuoden johtolanka -palkinnolla romaanistaan Ansa. Leinon proosateoksia on käännetty kuudelletoista kielelle. == Teokset == * * * * * * * * Isiltä pojille. Helsinki: Tammi, 2007. ISBN 978-951-31-4031-1. * * * * * * * * == Elokuvakäsikirjoitukset == * Minä ja Morrison (2002) * Matti (2006) * V2 – Jäätynyt enkeli (2007) * Tummien perhosten koti (2008) * Joulutarina (2007) * Rööperi (2009) * Kotirauha (2011) * Puhdistus (2012) * Yösyöttö (2017) *Olen suomalainen (2019) *Helene (2020) ==Lähteet== == Aiheesta muualla == * Luokka:Suomalaiset kirjailijat Luokka:Suomalaiset elokuvakäsikirjoittajat Luokka:Suomalaiset rikoskirjailijat Luokka:Suomalaiset lasten- ja nuortenkirjailijat Luokka:Kalevi Jäntin palkinnon saajat Luokka:Vuonna 1967 syntyneet Luokka:Elävät henkilöt
Bohnanza

Bohnanza on saksalaistyylinen korttipeli, jonka on suunnitellut Uwe Rosenberg. Sen saksan- sekä englanninkieliset versiot julkaistiin vuonna 1997, ja suomenkielinen versio vuonna 2000. Suomenkielisen version julkaisusta vastaa Lautapelit.fi. Bohnanzaa pelataan korttipakalla, jossa on 11 erilaista korttivarianttia. Korteissa on papujen kuvia. Pelissä pelaajien tulee kasvattaa ja myydä niitä saadakseen kolikoita ja voittaakseen pelin. Pelin nimi on yhdistelmä saksan kielen sanoista bonanza (suom. 'iso määrä jotain arvokasta') ja Bohne (suom. papu) == Yleistä == === Pakkauksen sisältö === * 154 papukorttia, joista 104 peruspelikortteja * 7 palstakorttia *ohjekirja suomen, ruotsin, tanskan ja norjan kielillä === Pelin säännöt ja kulku === ==== Esivalmistelut ==== ==== Pelivuoro ==== ==== Pelin loppu ==== === Kortit === Nimi Määrä korttipakassa Papumetri Coffee Bean 24 4=1, 7=2, 10=3, 12=4 Wax Bean 22 4=1, 7=2, 9=3, 11=4 Blue Bean 20 4=1, 6=2, 8=3, 10=4 Chili Bean 18 3=1, 6=2, 8=3, 9=4 Stink Bean 16 3=1, 5=2, 7=3, 8=4 Green Bean 14 3=1, 5=2, 6=3, 7=4 Soy Bean 12 2=1, 4=2, 6=3, 7=4 Black-eyed Bean 10 2=1, 4=2, 5=3, 6=4 Red Bean 8 2=1, 3=2, 4=3, 5=4 Garden Bean 6 2=2, 3=3 Cocoa Bean 4 2=2, 3=3, 4=4 == Lisäosat == Bohnanza-pelissä on 12 lisäosaa: *Erweiterungsset *La Isla Bohnitâ *High Bohn *Mutabohn *Ladybohn *Bohnaparte *Dschingis Bohn *Telebohn *The Bohnentaler *Rabohnzel *Bohnröschen *Auf der schwäb'schen Eisenbohn Suurin osa lisäosista, kuten esimerkiksi Bohnaparte, tarvitsee itse Bohnanza- pelin toimiakseen. High Bohn -lisäosa ei välttämättä vaadi Bohnanza-pakkaa, mutta sitä suositellaan käytettäväksi lisäosan korttien vähyyden vuoksi. == Lähteet == * Lautapelit.fi === Viitteet === Luokka:Erikoiskorttipakkaa käyttävät korttipelit Luokka:Perhekorttipelit
Paavo Nurmi Games

Paavo Nurmi Games on Turussa vuosittain järjestettävä yleisurheilutapahtuma. Turun Urheiluliitto järjesti ensimmäiset Paavo Nurmen kisat turkulaisen suurjuoksija, Paavo Nurmen, 60-vuotissyntymäpäivälahjaksi 13. kesäkuuta 1957. Perinne on siitä lähtien jatkunut lähes katkeamattomana ja tapahtuma on joka kesä ollut yksi Turun urheilupuiston päätapahtumista. Turun urheilupuiston pääareena nimettiin kesäkuussa 1997 Paavo Nurmen stadioniksi osana Nurmen 100-vuotisjuhlavuoden tapahtumia. Tapahtuma on osa myös laajempaa urheilutapahtumien Paavo Nurmi -viikkoa. Nykyisin tapahtuman järjestelyistä vastaavat Turun Urheiluliitto, TuTo ja Turun Weikot yhteistyössä kesällä 2013 perustetun Paavo Nurmi Turku Oy:n kanssa. == Paavo Nurmi Turku Oy == Vuonna 2013 perustettiin Paavo Nurmi Turku Oy, jonka tehtävänä on säilyttää Paavo Nurmen kulttuuri- ja urheiluperintöä monipuolisella ja kiinnostavalla tavalla. Uuden yhtiön omistavat paikalliset urheiluseurat, Suomen Urheiluliitto Oy, Turun kaupunki ja Paavo Nurmen poika Matti Nurmi. Yhtiön tavoitteena on rakentaa Paavo Nurmi Gamesista maailmanlaajuisesti kilpailukykyinen tapahtumakokonaisuus. Kunnianhimoisena tavoitteena on nostaa vuonna 2017 uudistuva Paavo Nurmi Games kansainväliseen IAAF:n Timanttiliiga -sarjaan. Syksyllä 2013 tavoitteesta toteutui ensimmäinen askel, kun Euroopan yleisurheiluliitto nosti vuoden 2014 kisatapahtuman osaksi liiton korkeimpaa EA Premium Permit Meeting -sarjaa. IAAF:n kilpailurankingin perusteella Paavo Nurmi Games oli vuonna 2015 34. paras yksipäiväinen tai kutsukilpailu maailmassa. Pisteitä rankingissa jaetaan saavutettujen tulosten, osallistujien tason ja maailmanennätysten perusteella. == Katso myös == *Paavo Nurmi Games 2017 == Lähteet == == Aiheesta muualla == * Paavo Nurmi Games * Paavo Nurmen kisojen tulokset 1957–2022 * Paavo Nurmen kisojen tulokset 2022 Luokka:Turun urheilutapahtumat Luokka:Suomen yleisurheilukilpailut Luokka:Paavo Nurmi
Paavo Nurmi -tapahtumaviikko

Paavo Nurmi -tapahtumaviikko on juoksijalegenda Paavo Nurmen mukaan nimetty kesäisin Turussa järjestettävä liikuntatapahtuma. Tapahtumaviikko on järjestetty vuodesta 1997 lähtien, mutta sen päätapahtumat ovat huomattavasti vanhempia. Paavo Nurmi -tapahtumaviikon päätapahtumat ovat Paavo Nurmi Marathon -juoksukilpailu ja Paavo Nurmi Games -yleisurheilukilpailu. Luokka:Turun urheilutapahtumat Luokka:Paavo Nurmi
Jericho (korttipeli)

Jericho on saksalaisen Tom Lehmannin suunnittelema ja Abacusspielen kustantama peli. Peli on tarkoitettu 3–5 pelaajalle. Pelissä on tavoitteena rakentaa mahdollisimman pitkiä muureja erilaisia kortteja käyttäen. Vastustaja voi kuitenkin sabotoida muurin rakentamista. Pelin lopussa eniten kortteja kerännyt pelaaja on voittaja. Yksi pelikierros kestää noin 15 minuuttia. Sattumanvaraisuus on suuressa osassa pelissä. == Aiheesta muualla == * Abacusspiele * Lautapelit.fi Luokka:Erikoiskorttipakkaa käyttävät korttipelit Luokka:Perhekorttipelit
Shine On You Crazy Diamond

Shine On You Crazy Diamond on brittiläisen rock-yhtyeen Pink Floydin vuoden 1975 albumilla Wish You Were Here julkaistu yhdeksänosainen kappalekokonaisuus. Kappale on jaettu kahdeksi eri raidaksi, jotka on sijoitettu albumin alkuun ja loppuun. Sen sanoitukset ovat kunnianosoitus yhtyeen perustajajäsenelle Syd Barrettille, joka toimi yhtyeen keulakuvana 1960-luvulla, mutta hänet erotettiin, koska hän ei pystynyt toimimaan yhtyeessä heikenneen mielenterveytensä takia. Kappale on julkaistu myös lyhennettynä versiona kokoelmalla Echoes: The Best of Pink Floyd, jossa molemmat osat on sulautettu yhdeksi raidaksi. == Kokoonpano == * Roger Waters — laulu, basso, lisätty sähkökitara (osa 8) * David Gilmour — kitara, taustalaulu, lap steel-kitara (osa 6), lisätty basso (osa 6), syntetisaattori * Richard Wright — Hammond-urut, syntetisaattorit, klavinetti (osa 8), piano (osa 3 ja 9), taustalaulu * Nick Mason — rummut ja lyömäsoittimet * Dick Parry — saksofoni * Carlena Williams — taustalaulu * Venetta Fields — taustalaulu Luokka:Pink Floydin kappaleet Luokka:Vuoden 1975 kappaleet
Ataraksia

Ataraksia () oli antiikin kreikkalaisen filosofian ja erityisesti hellenistisen filosofian termi, joka tarkoitti mielenrauhaa. Stoalaisille ataraksia oli synonyymi ainoalle todelliselle onnellisuudelle, jonka ihminen saattoi saavuttaa. Se kuvasi tasapainoista, muusta maailmasta erillistä mielentilaa, joka osoitti etääntymistä materiaalisesta maailmasta ja nautti kaikista filosofian hedelmistä. Pyrrhon ja Epikuros käyttivät termiä ataraksia kuvaaman vapautta huolista tai liiallisista haluista. Epikurokselle se oli keskeinen osa hēdonēa eli nautintoa. Luokka:Filosofian termit Luokka:Hellenistinen filosofia Luokka:Kreikankieliset sanat ja sanonnat
Luettelo tuulivoimalaitoksien valmistajista

==Tanska== * Vestas (Tanska), maailman suurin tuuliturbiinien valmistaja ==Suomi== * Windside (Suomi) * Suomen Tuulienergia – FWT Oy * Finnwind Oy – pientuulivoimala (Suomi) Eivät enää toiminnassa *WinWinD (Suomi). Konkurssi 2013 * Windspiral – Tuulispiraali (Suomi) Ei toimintaa, ei yritysrekisterissä. * Tuulivoimala.com Finland OY (Suomi) Lopettanut 2013 * Cypress Wind Turbines OY (Suomi) Lopetettu 2012 * Eagle Windpower (Suomi) Yhtiö asetettiin konkurssiin kesällä 2012. *Mervento Oy (Suomi). Lopetettu 2014 ==Saksa== * DeWind (Saksa) * Enercon (Saksa) * Fuhrländer (Saksa) * REpower (Saksa) * Multibrid Entwicklungsgesellschaft (Saksa) * Nordex (Saksa) * Siemens (Tanska/Saksa) * Vensys (Saksa) * AN Windenergie (Saksa) – Siemens osti 2005, nyt Siemens Wind Power GmbH ==Espanja== * Acciona Energy (Espanja) * Ecotècnia (Espanja) * Eozen (Espanja) * Gamesa Eólica (Espanja) * MTorres (Espanja) ==Japani== * Mitsubishi Heavy Industries (Japani) ==Yhdysvallat== * Clipper Windpower (USA) * General Electric (USA) * Northern Power (USA) * Southwest Windpower (USA) ==Muut== * Emergya Wind Technologies (EWT) ,(Hollanti) * Kestrel Wind Turbines (Etelä-Afrikka) * Zephyros (Hollanti) * Leitwind (Italia) * A.Ayvazian & Associates (Iran) * Suzlon (Intia) * Goldwind (Kiina) * Scanwind (Norja) * Windflow (Uusi-Seelanti) * Windmine (UK) == Osien valmistajat == * LM Glasfiber tuuliturbiinien siipiä (Tanska) * Obelux Oy Tuuliturbiinien lentoestevaloja (Suomi) == Lähteet == Luokka:Energiayhtiöt *
Ptolemaios IX

Ptolemaios IX Soter II (, kuoli vuonna 80 eaa.) lisänimeltään Lathyros (”kikherne”) oli Egyptin faarao vuosina 116–107 eaa. ja 88–81 eaa. Hän oli Ptolemaiosten hallitsijasuvun jäsen. Hänen isänsä oli Ptolemaios VIII ja hänen äitinsä oli Kleopatra III. Ennen kuolemaansa Ptolemaios VIII toivoi, että Kleopatra III hallitsisi yhdessä jonkun heidän poikansa kanssa. Kleopatra III olisi halunnut valita Ptolemaios X Aleksanterin, mutta joutui etupäässä aleksandrialaisten painostuksesta valitsemaan Ptolemaioksen hallitsijakumppanikseen. Ptolemaios IX nai siskonsa Kleopatra IV:n, mutta Kleopatra III pakotti heidät eroamaan ja järjesti uuden avioliiton Ptolemaioksen ja tämän nuoremman siskon Kleopatra Selene I:n kanssa. Noin vuonna 107 eaa. Kleopatra III syrjäytti poikansa ja väitti, että tämä oli aikonut murhata hänet. Ptolemaios pakeni Kyprokselle. Samalla Ptolemaios Aleksanteri palasi Egyptiin hallitsemaan äitinsä kanssa. Kleopatran kuoleman jälkeen – eräiden lähteiden mukaan Ptolemaios Aleksanterin murhattua hänet – aleksandrialaiset syrjäyttivät Ptolemaios Aleksanterin ja Ptolemaios IX sai palata Egyptiin. Ptolemaios IX hallitsi Egyptiä kuolemaansa asti vuonna 80 eaa. Ptolemaioksen jälkeen Egyptiä hallitsi kuukauden ajan hänen tyttärensä Berenike III. Ptolemaios X Aleksanterin poika Ptolemaios XI Aleksanteri II, murhasi kuitenkin pian Bereniken. == Lähteet == * The House of Ptolemy by E. R. Bevan (1927) – Ptolemy VIII Soter II and Ptolemy IX Alexander I Luokka:Egyptin faaraot Luokka:Ptolemaiokset Luokka:100-luvulla eaa. syntyneet Luokka:Vuonna 80 eaa. kuolleet
David Spade

David Wayne Spade (s. 22. heinäkuuta 1964 Birmingham, Michigan, Yhdysvallat) on yhdysvaltalainen näyttelijä. ==Ura== Spade tuli tunnetuksi 1990-luvulla televisiosarjasta Saturday Night Live. Vuosina 1997–2003 hän näytteli Ammu vaan! -sarjassa Dennis Finchiä. Sittemmin hän on näytellyt televisiosarjoissa Teinitytön kasvatusopas ja Suhdekoukerot. Hän on myös näytellyt muun muassa elokuvissa Tommy Boy, Coneheads, Musta lammas, Oikeesti aikuiset, Oikeesti aikuiset 2, Dickie Roberts: Former Child Star, Poliisiopisto 4: Korttelipoliisit ja Superaistit sekä ääninäytellyt elokuvassa Keisarin uudet kuviot ja pelissä The Legend of Spyro: A New Beginning. Spade sai tähden Hollywood Walk of Famelle vuonna 2003. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Imitaattorit Luokka:Hollywood Walk of Fame Luokka:Vuonna 1964 syntyneet Luokka:Elävät henkilöt
Joensuun Laulurinne

Joensuun Laulurinne on suuri kesäjuhlakeskus Joensuussa Mehtimäen alueella, Pyhäselän rannassa. Katetun suuren Laulurinteen eli laululavan lisäksi alueeseen kuuluu 3,5 hehtaarin yleisökenttä. ==Tapahtumia== Laulurinne oli konserttien pitopaikka Joensuun Laulujuhlien aikaan vuoteen 1997 saakka. Lisäksi siellä on pidetty suuria kuorotapahtumia. Suurin vuotuinen tapahtuma on Ilosaarirock heinäkuussa sekä Lasten Suomen Suven avaus touko-kesäkuun vaihteessa, kouluviikon viimeisenä perjantaina. Laulurinne on aivan Joensuun keskustan tuntumassa. Sen välittömässä tuntumassa on Linnunlahden leirintäalue, Joensuun ravirata, jota käytetään leirintäalueena ja Joensuu- areena ja Joensuun jäähalli ja koko Mehtimäen alue. * Lasten Suomen Suven avaus, toukokuun viimeisenä tai kesäkuun ensimmäisenä perjantaina. 6 000 alakoululaista Joensuusta ja ympäristöstä kokoontuu lavalle laulamaan. * Ilosaarirock, heinäkuun toisena tai kolmantena viikonloppuna. Noin 20 000 henkeä/päivä * Herättäjäjuhlat 1995. Kerralla 32 000 henkeä * Juhannusjuhlat * Joensuun Laulujuhlat 1985–1997 * Joensuun Gospel-festivaalit * Karavaanareiden maailmankokous 1995 * Farmari-maatalousnäyttely 2015 ===Muita tapahtumia=== * Tivoleiden ja sirkusten kenttänä vuodesta 2003 alkaen * Talvella esimerkiksi Yhteisvastuukeräys-talvitapahtuma * Maastojuoksun Suomen-mestaruuskilpailut 2021 toukokuussa 2021 ==Varustus== Laulurinne on 3 000 neliön suuruinen rinteeseen tehty rakennelma, jonka leveys on 100 metriä ja korkeus 18 metriä. Portaita rinteessä on 25. Katetussa rinteessä on 6 000 istumapaikkaa tai 10 000 seisomapaikkaa. Edustan yleisökenttä on noin 3,5 hehtaaria. Laulurinteellä ei ole pysyviä huolto- ja sosiaalitiloja, mutta Laulurinteen vieressä on raviradan tilat. ==Historiaa== Joensuun kaupunki ajoi täytemaat Linnunlahden matalille rannoille 1950–1970-luvuilla. Ensin täytemaalle rakennettiin ravirata 1970-luvulla. Laulurinne-idea syntyi 1980-luvun alussa Laulujuhla- suunnitelmien myötä. Laulurinne valmistui käyttöön vuonna 1985. Pyhäselän rannan takarinne on kunnostettu 1990-luvun puolivälissä. ==Suunnitelmia== *Laulurinteen viereen on suunniteltu hotelli-kylpylää sekä tanssilavaa. *Laulurinteen eteen on mietitty pesäpallokenttää. Pääkirjoitus, karjalainen 25.3.2012 viitattu 26.4.2012 ==Lähteet== ==Aiheesta muualla== Laulurinne Luokka:Konserttipuistot ja esiintymislavat
Speak to Me

Speak to Me on progressiivisen rockin yhtyeen Pink Floydin vuoden The Dark Side of the Moonin aloitusraita. Siinä ei ole muuta kuin sydämentykytystä ja muita tausta- ja hälyääniä, kappale on intro seuraavalle raidalle "Breathe". "Speak to Men" lopussa voi kuulla taustalla Clare Torryn lyhyen kiljuntaosuuden. Torry esiintyy albumin kappaleessa "The Great Gig in the Sky", jossa hän improvisoi koko laulun. Merkittäviä nauhaefektejä raidalla ovat: * Sydämentykytys; tämän voi kuulla myös päätösraidalla "Eclipse" * Kellontikitys; viittaa kappaleeseen "Time" * Maaninen nauru; viittaa kappaleeseen "Brain Damage" * Kassakoneen kilahdus; viittaa kappaleeseen "Money" * Helikopterin ääni; viittaa kappaleeseen "On the Run" * Huuto; viittaa kappaleeseen "The Great Gig in the Sky" ==Tekijät raidan takana== *Roger Waters ja Nick Mason – nauhaefektit luokka:Pink Floydin kappaleet Luokka:Vuoden 1973 kappaleet he:The Dark Side of the Moon#Speak to Me
José Martinez-Abarca

José Martinez-Abarca on suomalainen budōka joka on graduoinut mustan vyön eli dan-arvon kahdessa kansainvälisen kendoliiton lajissa: ZNKR iaidōssa että ZNKR seitei jōdōssa. José Martinez-Abarca aloitti iaidōn harjoittelun Sheffieldin yliopistossa Englannissa, jossa hän opiskeli japaninkieltä. Asuessaan Japanissa hän harjoitteli vuoden iaidoa Danzaki Tomoaki sensein dōjōssa, Kenshûkan Tokiossa, jossa hän graduoi shodanin eli 1.danin. Hän on ollut myös Kenseikai Dōjōn jäsen Lontoossa, Englannissa, ja harjoitellut Japanissa Mimasakan Musashi Dōjōn, Haruna Matsuo-sensein, ja Koben Genbukanin, Oshita Masakazu-sensein, johdolla. José Martinez-Abarca muutti Suomeen vuonna 1999 ja liittyi KKTI ry:een, jossa hän alkoi vastata iaidō-harjoituksista. Hän harjoittaa myös kendoa ja ZNKR jōdōa; yhdessä Asko Pitkäsen kanssa José Martinez-Abarca aloitti aktiivin ZNKR jōdō harjoittelun Suomessa Suomen kendoliiton piirissä. Hänellä on iaidōssa 5. dan ja hän toimi Suomen kendoliiton (FKA) hallituksen iaidō-vastaavana vuosina 2000–2007. José Martinez-Abarca on toiminut Leppävaaran Budoseura ry:n puheenjohtajana vuodesta 2008. Tämän lisäksi hän on aktiivinen sekä Suomessa, että ulkomailla opettajana, kilpailutuomarina, sekä dan graduointipaneelin jäsenenä. Opetus -ja kulttuuriministeriö myönsi José Martinez-Abarca Kahilalle vuonna 2021 Suomen liikuntakulttuurin ja urheilun ansiomitalin. Yatagarasu Ry Facebook == ZNKR:n lajeissa suoritetut graduoinnit == Suoritetut dan-arvot === ZNKR iaidōssa === * Iaidōssa 5. dan 31. lokakuuta 2007 Ranska Pariisi * Iaidōssa 4. dan 5. elokuuta 2000 Yhdistynyt kuningaskunta Brighton European Kendo Federation (EKF) / "Vihreä kirja" 2004, sivu 274. * Iaidōssa 3. dan 24. elokuuta 1996 Yhdistynyt kuningaskunta Warwick * Iaidōssa 2. dan 20. elokuuta 1995 Yhdistynyt kuningaskunta Warwick * Iaidōssa 1. dan 8. maaliskuuta 1992 Japani Tokio === ZNKR jōdōssa === * 2. dan 19. helmikuuta 2012 Raasepori, Suomi * 1. dan 10. marraskuuta 2004 Tukholma, Ruotsi == Kendoliiton kilpailusaavutukset == === kansainvälinen === * Britannian iaido mestaruus, shodan-taso 1995 * Sweden iaido open, iaido mestaruus, yondan-taso 2002 * Sweden iaido open, hopea, joukkue-kilpailu 2002 * EIC-2006 Fighting Spirit- palkinto 2006, Yhdistynyt kuningaskunta Brighton * EIC-2011 Fighting Spirit- palkinto 2011, Andorra. === kansallinen === * Suomen iaidō-maajoukkueen jäsen 2006– * Suomen iaidō-maajoukkueen manageri/valmentaja 2004– * Suomen jōdō- maajoukkueen manageri 2004 * Suomenmestari iaidōssa 2006 (yksilöt- yudansha)Kisoja isännöineen Porin kendōseuran Dai Kuma Ken Kain ottelupöytäkirjoista, nähtävissä verkossa osoitteessa Porin kendōseura Dai Kuma Ken Kai * Suomenmestaruus hopeaa iaidōssa 2007, 2008, 2012 (yksilöt- yudansha) * Suomenmestaruus pronssia iaidōssa 2009, 2010 (yksilöt-yudansha) ==Lähteet== === Lähdeviittaukset === Luokka:Suomalaiset ZNKR-jōdōkat Luokka:Suomalaiset ZNKR seitei -iaidōkat Luokka:Suomalaiset kendokat Luokka:Syntymävuosi puuttuu Luokka:Elävät henkilöt
Jump in!

Jump in! on vuonna 2007 julkaistu yhdysvaltalainen musikaalielokuva, jonka on ohjannut Paul Hoen. Elokuvan tuotti Disney Channel. == Juoni == Isadore ”Izzy” Daniels on nuori nyrkkeilijäpoika, jonka äiti on kuollut. Izzy elää isänsä ja pikkusiskonsa kanssa. Perheen äidin kuoltua nyrkkeily on ollut ainoa merkityksellinen asia isälle, ja tämä painostaakin Izzyä kovasti nyrkkeilyyn. Izzy vie pikkusiskonsa hyppynarukisaan ja innostuu itsekin harrastuksesta. Izzy liittyy tyttöjen hyppynarujengiin, joka nimetään Hot Chili Steppersiksi. Izzy erotetaan, kun tämä ei saavu kisoihin mentyään isänsä kanssa katsomaan nyrkkeilyä. Suurimmassa loppukisassa Izzy tekee paluun ja joukkue voittaa. == Rooleissa == Luokka:Vuoden 2007 yhdysvaltalaiset elokuvat Luokka:Vuoden 2007 kanadalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset nuortenelokuvat Luokka:Yhdysvaltalaiset televisioelokuvat Luokka:Disney Channelin elokuvat Luokka:Paul Hoenin ohjaamat elokuvat